
                                                             ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

Compartimentul juridic
                                                                                                Nr. ___ din ______ 2026
RAPORT DE SPECIALITATE
la proiectul de hotărâre privind aprobarea rezultatului final al procedurii de analizare a noului proiect de management depus de managerul Bibliotecii Municipale ” George Bodea” Câmpulung Moldovenesc, care a obținut, în urma evaluării finale, rezultate mai mari sau egale cu nota 9

            Compartimentul juridic primind spre analiză proiectul de hotărâre privind aprobarea rezultatului final al procedurii de analizare a noului proiect de management depus de managerul Bibliotecii Municipale ” George Bodea” Câmpulung Moldovenesc, care a obținut, în urma evaluării finale, rezultate mai mari sau egale cu nota 9, menționează următoarele:

  În conformitate cu prevederile art. 20 alin. (5) din Ordonanţa de urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare,  rezultatul final al concursului, proiectul de management câştigător şi durata pentru care se va încheia contractul de management se aprobă prin ordin sau, după caz, dispoziţie a autorităţii.
Având în vedere că Biblioteca Municipală ” George Bodea” Câmpulung Moldovenesc se află în subordinea Consiliului Local al municipiului Câmpulung Moldovenesc, aprobarea procedurii si a rezultatului final a noului proiect de management depus , se aprobă prin hotărâre.
De asemenea potrivit art.431 alin.(3) coroborat cu art.22 alin (1) din același act normativ, proiectul de management depus de managerul care a obținut la evaluarea finală o notă egală sau mai mare cu 9, constituie baza încheierii unui nou contract de management, în termen de 30 de zile lucrătoare de la data aducerii la cunoştinţa publică a rezultatului final al concursului, câştigătorul acestuia şi ordonatorul principal de credite având obligația de a negocia, pe baza proiectului de management, clauzele contractului de management.
Astfel,  în temeiul dispozițiilor art. 129 alin. (2) lit. a) şi d) şi alin. (7) lit. d) din Ordonanţa de urgență a Guvernului nr. 57/2019 privind Codul administrativ, cu modificările şi completările ulterioare, Consiliul Local are atribuţii privind instituţiile publice de interes local, gestionarea serviciilor de interes local şi asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind cultura.
            Având în vedere cele precizate, Compartimentul juridic consideră legal prezentul proiect de hotărâre.

